נאו-עות'מאניות

נאו-עות'מאניות הוא מונח המשמש לתאר, בדרך כלל לגנאי, את מדיניות החוץ הטורקית תחת שלטון מפלגת הצדק והפיתוח שעלתה לשלטון ב-2002.

בשיאה, האימפריה העות'מאנית שלטה ברוב חלקי המזרח התיכון, צפון אפריקה, הבלקן והקווקז, והשימוש בביטוי "נאו-עות'מאניות" מדגים את הטענה כי טורקיה מנסה לבסס את עצמה מחדש כמעצמה אזורית, תוך שימוש באמצעים מדיניים וצבאיים.

טענות ברוח זו עלו לאחר השינוי הדרמטי ביחסי טורקיה עם שכנותיה, בפרט הידוק היחסים עם עיראק, איראן וסוריה ומתיחות ביחסיה עם מדינת ישראל. מנהיגים טורקיים, בהם הנשיא עבדוללה גול, ראש הממשלה רג'פ טאיפ ארדואן ושר החוץ אהמט דבוטואולו, מתנגדים לתיאור זה ומכחישים כל יומרה טורקית בכיוון זה.

קישורים חיצוניים
  הכיוון מזרחה: במערב מודאגים מהטורקים, nrg מעריב, 20 ביוני 2010
 מזרחה לא מערבה, עומר גנדלר, 24 ביולי 2008
Omer Taspinar, Turkey’s Middle East Policies: Between Neo-Ottomanism and Kemalism, Carnegie Paper, September 2008

הערות שוליים

טורקיה: יחסי חוץ